Azadi-stadion

Azadi-stadion (pers. ‏ورزشگاه آزادی‎, Varzešgāh-e Āzādi) on Iranin kansallisstadion. Se sijaitsee maan pääkaupungissa Teheranissa. Stadionille mahtuu 100 000 katsojaa ja se onkin yksi maailman suurimmista jalkapallostadioneista. Stadion on osa laajemaa Azadin urheilupaikkakompleksia, joka rakennettiin vuoden 1974 Aasian kisoja varten. Nykyään se on mm. Iranin jalkapallomaajoukkueen sekä kahden jalkapalloseuran, Pirouzin ja Esteghlalin kotikenttä. Lähteet